open-index/open-wikipedia-markdown huggingface dataset:
Maserati

Η **Maserati** (Μαζεράτι) είναι ιταλική εταιρεία κατασκευής πολυτελών αυτοκινήτων υψηλών επιδόσεων. Η έδρα της είναι στη Μόντενα της Ιταλίας. Ιδρύθηκε την 1η Δεκεμβρίου 1914, τότε στη Μπολόνια της Ιταλίας. Από τον Μάιο του 1993 ανήκε στον Όμιλο Fiat (από το 2014, έγινε ο όμιλος Fiat Chrysler Automobiles), ενώ από τον Ιανουάριο του 2021 ανήκει στον πολυεθνικό όμιλο Stellantis.

## Έμβλημα
Το έμβλημα της εταιρείας είναι μια τρίαινα, που σχεδιάστηκε από τον Mario Maserati και βασίζεται στην τρίαινα του Ποσειδώνα του Σιντριβανιού του Ποσειδώνα στην Πιάτσα Ματζόρε της Μπολόνια. Το 1920, ένας από τους αδελφούς Maserati (και ιδρυτές της εταιρείας) χρησιμοποίησε αυτό το σύμβολο στο λογότυπο μετά από πρόταση του οικογενειακού φίλου Marquis Diego de Sterlich. Θεωρήθηκε ιδιαίτερα κατάλληλο για την εταιρεία σπορ αυτοκινήτων, λόγω του γεγονότος ότι ο Ποσειδώνας αντιπροσωπεύει δύναμη και σθένος. Επιπλέον, το άγαλμα είναι ένα χαρακτηριστικό σύμβολο της αρχικής πόλης της εταιρείας.

## Αγωνιστική δράση
Η Maserati συμμετείχε και στη Φόρμουλα 1 έως και τα τέλη της δεκαετίας του 1960. Τα αγωνιστικά αυτοκίνητα της Maserati ήταν επιτυχημένα τη δεκαετία του 1950, συμπεριλαμβανομένου του Χουάν Μανουέλ Φάντζιο που κέρδισε το Παγκόσμιο Πρωτάθλημα της Formula 1 το 1957 με Mazerati 250F. Μόλις το 2004 η Maserati επέστρεψε για να αγωνιστεί σε επίσημο πρωτάθλημα, συγκεκριμένα στο Πρωτάθλημα FIA GT με τη Maserati MC12, που αναπτύχθηκε με βάση τη Ferrari Enzo Ferrari, έχοντας στενή μηχανική συγγένεια με την Enzo. Επίσης 50 αντίτυπα πολιτικής έκδοσης πωλήθηκαν από την MC12 (coupe και targa). Η Maserati αγωνίζεται στη Formula E από το 2022 και στο GT2 European Series από το 2023.

## Εταιρική τοποθέτηση
Στον τομέα των πωλήσεων, η Maserati παραδοσιακά ανταγωνιζόταν τη Ferrari στο παρελθόν σε κάποιες κατηγορίες μοντέλων αυτοκινήτων, αλλά από τις 7 Ιουλίου 1997 έως το 2005 λειτούργησε ως θυγατρική εταιρεία της Ferrari εντός του ομίλου Fiat και αργότερα της Fiat Chrysler Automobiles (FCA). Το 2005, η εταιρεία χαρτοφυλακίου Fiat διαχώρισε τη Maserati από τον όμιλο Ferrari-Maserati και ξεκίνησε να τη διαχειρίζεται ως ανεξάρτητη ανώνυμη εταιρεία ανάλογη με τη Ferrari. Η στενή συνεργασία μεταξύ Maserati και Ferrari συνεχίστηκε, αν και τελικώς στις 3 Ιανουαρίου 2016 η Ferrari έγινε νομικά ανεξάρτητη εταιρεία, καθώς διασπάστηκε από τη FCA.

Το 2016 η Maserati κυκλοφόρησε την Maserati Levante, το πρώτο SUV στην ιστορία της Maserati.

## Ετήσιες πωλήσεις
[thumb|right|Το [λογότυπο της Maserati στη μπροστινή γρίλια μιας Maserati Quattroporte του 2007.]]

## Παραπομπές


## Πηγές

* 

## Εξωτερικοί σύνδεσμοι

* 
* Official Maserati Racing website 
* Official Maserati Awards website
* Autoexpress.cz: Andrea Piccini on the Maserati GranTurismo MC Stradale

Κατηγορία:Ιταλικές αυτοκινητοβιομηχανίες
Κατηγορία:Ομάδες Φόρμουλα 1
Κατηγορία:Fiat
Κατηγορία:Ιταλικά εμπορικά σήματα
Κατηγορία:Μόντενα
Γερανομαχία

***Γερανομαχία*** ήταν ο τίτλος ενός αρχαίου επικού ποιήματος. Το έπος αυτό είναι γνωστό από μαρτυρίες του Πρόκλου και των αρχαίων βίων του Ομήρου. Η *Γερανομαχία*, όπως και η *[[Βατραχομυομαχία]]*, η *[[Ψαρομαχία]]* και η *[[Αραχνομαχία]]*, ανήκει στα έργα που παρωδούν την *[[Ιλιάδα]]* του Ομήρου. Οι αρχαίοι χαρακτήριζαν τα έργα αυτά ως «ομηρικά παίγνια».

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 9 (1972), σελ. 414

Γερανομαχια
Πέτερ Μπάλτες

Ο **Πέτερ Μπάλτες** (*Peter Baltes*, 4 Απριλίου 1958) είναι Γερμανός μπασίστας, γνωστός ως μέλος των Accept.

## Βιογραφία
Ο Μπάλτες γεννήθηκε στο Ζόλινγκεν το 1958 και ξεκίνησε να ασχολείται με την μουσική παίζοντας κιθάρα, πριν ασχοληθεί με το μπάσο.
Στα είκοσι του χρόνια έγινε μέλος των Accept αντικαθιστώντας τον Ντίτερ Ρούμπαχ και κυκλοφόρησε μαζί τους τους δίσκους "*[[Accept (άλμπουμ)|Accept]]*" και "*[[I'm a Rebel]]*", πριν αρχίσει η άνοδος της δημοτικότητας τους με το άλμπουμ "*[[Breaker (άλμπουμ)|Breaker]]*". Η εκτίναξη του ονόματος του συγκροτήματος ήλθε με τον δίσκο "*[[Restless and Wild]]*" το 1982, ενώ η επιτυχία στην αντίπερα όχθη του Ατλαντικού ήλθε με το "*[[Balls to the Wall]]*", το οποίο έγινε χρυσό στις Ηνωμένες Πολιτείες και τον Καναδά.
Ο Μπάλτες αποτέλεσε βασικό στέλεχος του συγκροτήματος μέχρι την διάλυση του, βοηθώντας στην σύνθεση και την δημιουργία των άλμπουμ τους. Το 1989, κυκλοφόρησε μαζί τους το "*[[Eat the Heat]]*" με τον Ντέιβιντ Ρις στα φωνητικά, ενώ πιο πριν είχε συμμετάσχει στο "*[[Savage Amusement]]*" των Scorpions και το "*Breaking the Chains*" των Dokken.
Το 1992, οι Accept επανενώθηκαν με τον τραγουδιστή Ούντο Ντιρκσνάιντερ κυκλοφορώντας τρεις δίσκους μέχρι το 1996, όταν και διαλύθηκαν και πάλι. Παράλληλα, ο Μπάλτες συμμετείχε σε δύο δίσκους του Νορβηγού κιθαρίστα Τζον Νόρουμ, πρώην μέλους των Europe.
Το 2008, συμμετείχε στον δίσκο "*Hellbassbeaters*" των Bassinvaders, πρότζεκτ του Μάρκους Γκρόσκοπφ των Helloween. Λίγο αργότερα, οι Accept επανενώθηκαν για άλλη μια φορά, με τον Μαρκ Τορνίλο στα φωνητικά, κυκλοφορώντας τα άλμπουμ "*[[Blood of the Nations]]*" το 2010,  "*[[Stalingrad (άλμπουμ)|Stalingrad]]*" το 2012 και "*[[Blind Rage]]*" το 2014, το οποίο σκαρφάλωσε στην κορυφή των τσαρτ της Γερμανίας και της Φινλανδίας.

## Δισκογραφία

## Παραπομπές


## Πηγές
* Peter Baltes - Encyclopaedia Metallum: The Metal Archives
* Accept | Music Biography, Credits and Discography | AllMusic
* Peter Baltes | Credits | AllMusic

## Εξωτερικοί σύνδεσμοι

* Επίσημη ιστοσελίδα των Accept

Κατηγορία:Γερμανοί μουσικοί
Κατηγορία:Μπασίστες
Now (άλμπουμ των Ten Years After)

***Now*** είναι ο τίτλος του δέκατου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε στις 13 Ιουλίου 2004. Αυτός ήταν ο πρώτος στούντιο δίσκος των Ten Years After μετά από 15 χρόνια, όταν είχαν επανενωθεί προσωρινά και κυκλοφόρησαν το άλμπουμ "*[[About Time]]*".
Έναν χρόνο πριν την κυκλοφορία του δίσκου, ο επί δεκαετίες κιθαρίστας και τραγουδιστής του συγκροτήματος, Άλβιν Λι, αποχώρησε από τους Ten Years After δίνοντας την θέση του στον Τζο Γκουτς.

## Τραγούδια του δίσκου
**1. When It All Falls Down** *(Churchill, Gooch, Lee, Lyons)* - 3:29
**2. Hundred Miles High** *(Churchill, Gooch, Lee, Lyons)* - 7:07
**3. Time to Kill** *(Hans Koller, Lyons)* - 4:33
**4. I'll Make It Easy for You** *(Churchill, Gooch, Lee, Lyons)* - 5:34
**5. The Voice Inside Your Head** *(Churchill, Gooch, Lee, Lyons)* - 4:34
**6. King of the Blues** *(Tony Crooks, Lyons)* - 3:36
**7. Long Time Running** *(Gooch, Lyons, Mark Pullin)* - 6:15
**8. Reasons Why** *(Gooch, Lyons, Pullin)* - 4:42
**9. Changes** *(Churchill, Gooch, Lee, Lyons)* - 5:14

## Τα μέλη των Ten Years After
Οι μουσικοί οι οποίοι ηχογράφησαν το "*Now*" είναι οι εξής:
* **Τζο Γκουτς** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Παραπομπές


## Πηγές
* Ten Years After - Now | Songs, Reviews, Credits, Awards | AllMusic
* Ten Years After - Now (CD, Album) at Discogs

Κατηγορία:Δισκογραφία των Ten Years After
Κατηγορία:Άλμπουμ του 2004
Ζακ Λακάν

Ο **Ζακ Λακάν** (γαλλ.: *Jacques Marie Émile Lacan*, 13 Απριλίου 1901 - 9 Σεπτεμβρίου 1981) ήταν Γάλλος ψυχαναλυτής και ψυχίατρος, που θεωρήθηκε ως «ο πιο αμφιλεγόμενος ψυχαναλυτής μετά τον Φρόυντ». Οργανώνοντας ετήσια σεμινάρια στο Παρίσι από το 1953 έως το 1981, ο Λακάν επηρέασε πολλές ηγετικές φυσιογνωμίες Γάλλων διανοούμενων στις δεκαετίες του 1960 και 1970, ιδιαίτερα όσους σχετίστηκαν με τον μεταδομισμό. Οι ιδέες του άσκησαν σημαντική επίδραση στην κριτική θεωρία, τη λογοτεχνική θεωρία, τη γαλλική φιλοσοφία του 20ού αιώνα, την κοινωνιολογία, τη φεμινιστική θεωρία, τη θεωρία κινηματογράφου και την κλινική ψυχανάλυση.

## Βιογραφία
### Πρώτα χρόνια
Ο Λακάν γεννήθηκε στο Παρίσι και ήταν το μεγαλύτερο από τα τρία παιδιά των Εμιλί και Αλφρέ Λακάν. Ο πατέρας του ήταν ένας επιτυχημένος έμπορος σαπουνιών και ελαίων. Η μητέρα του ήταν ρωμαιοκαθολική – ο νεότερος αδερφός του μπήκε σε μοναστήρι το 1929 και ο ίδιος παρακολούθησε το ιησουϊτικό κολλέγιο Stanislas. Στις αρχές του 1920 ο Λακάν παρακολούθησε πολιτικές συναντήσεις της Action Française, δεξιού πολιτικού κινήματος, για το οποίο αργότερα άσκησε αυστηρή κριτική και γνώρισε τον ιδρυτή του Σαρλ Μωρράς. Μέχρι τα μέσα του 1920, ο Λακάν είχε απογοητευτεί από τη θρησκεία κι είχε γίνει άθεος. Ήρθε σε σύγκρουση με την οικογένειά του γι’ αυτό το θέμα.

Στα 1920, καθώς απορρίφθηκε ως πολύ αδύναμος για στρατιωτική θητεία, εισάγεται στην ιατρική σχολή και το 1926 ειδικεύεται στην ψυχιατρική στο νοσοκομείο Αγία Άννα του Παρισιού. Τον ενδιέφεραν ιδιαιτέρως οι φιλοσοφικές θεωρίες των Καρλ Γιάσπερς (Karl Jaspers) και Μάρτιν Χάιντεγκερ (Martin Heidegger) και παρακολούθησε σεμινάρια για τον Χέγκελ (Hegel) από τον Κογιέβ (Alexandre Kojève).

## Διδασκαλία

## Βιβλία στα ελληνικά
* (1982) *Το σεμινάριο XI*
* (1987) *Η οικογένεια*
* (2005) *Λειτουργία και πεδίο της ομιλίας και της γλώσσας στην ψυχανάλυση*
* (2008) *Οι ψυχώσεις*
* (2008) *Τα ονόματα του Πατρός*
* (2009) *Η διδασκαλία μου*
* (2010) *Απαντήσεις*
* (2010) *Το σεμινάριο για το κλεμμένο γράμμα*
* (2011) *Ακόμη Encore*
* (2011) *Ο θρίαμβος της θρησκείας και λόγος προς τους καθολικούς*
* (2014) *Το αντίστροφο της ψυχανάλυσης*
* (2015) *Ο ατομικός μύθος του νευρωτικού*
* (2015) *Μιλάω στους τοίχους*

## Ελληνικά περιοδικά λακανικής ψυχανάλυσης

Στην ελληνική γλώσσα κυκλοφορούν σήμερα τρία περιοδικά λακανικής ψυχανάλυσης
* Το περιοδικό λακανικής κλινικής Fort-Da.
* To περιοδικό Η Ψυχανάλυση. Πρόκειται για έκδοση της Ελληνικής Εταιρείας της Νέας Λακανικής Σχολής.
* Το περιοδικό ψυχανάλυσης, φιλοσοφίας και τέχνης αλη''th''εια.

## Παραπομπές


Κατηγορία:Γάλλοι ψυχίατροι
Κατηγορία:Ψυχαναλυτές
Κατηγορία:Γάλλοι φιλόσοφοι
Κατηγορία:Γάλλοι άθεοι
Κατηγορία:Μεταμοντέρνα θεωρία
Κατηγορία:Ιστορία της ψυχιατρικής
Κατηγορία:Αθεϊστές φιλόσοφοι
Κατηγορία:Εθνικισμός
Αθανάσιος Παπαθανάσης

Ο **Αθανάσιος Παπαθανάσης - Τριχώνιος** (1885 - 1960) ήταν Έλληνας νομικός και στρατοδίκης, ο οποίος υπηρέτησε ως βουλευτής και υπουργός σε διάφορες κυβερνήσεις.

## Βιογραφία
Σπούδασε Νομικά και ασχολήθηκε με το Στρατιωτικό Δίκαιο. Το 1928 εγκατέλειψε τη Νομική και επιδόθηκε στα κοινά, εκλεγόμενος για πρώτη φορά βουλευτής Τριχωνίας στις εκλογές του 1928 με το Λαϊκόν Κόμμα και το 1932 και 1933 με το ίδιο κόμμα στην Αιτωλοακαρνανία. Επανεξελέγη βουλευτής Αιτωλοακαρνανίας στις εκλογές του 1935, του 1936, του 1946 και του 1950  με το Λαϊκό Κόμμα. Για τελευταία φορά εξελέγη βουλευτής Τριχωνίδος στις εκλογές του 1952 με τον Ελληνικό Συναγερμό.

Ανέλαβε υπουργός Δικαιοσύνης από τις 3 Νοεμβρίου 1932 ως τις 16 Ιανουαρίου 1933 στην κυβέρνηση του Παναγή Τσαλδάρη.

Στην κυβέρνηση Κονδύλη έγινε υπουργός Οικονομικών από τις 10 Οκτωβρίου 1935 ως τις 20 Νοεμβρίου του ίδιου χρόνου. Ήταν υφυπουργός Γενικός Διοικητής Θράκης από τις 7 Μαρτίου 1945 ως τις 8 Απριλίου 1945 στην κυβέρνηση του Πλαστήρα.

Στην κυβέρνηση Τσαλδάρη υπηρέτησε ως υπουργός Γεωργίας από τις 18 Απριλίου 1946 ως τις 24 Ιανουαρίου 1947. Συνέχισε στο αξίωμα του υπουργού Γεωργίας και στην Κυβέρνηση Δημητρίου Μαξίμου 1947.Στην επόμενη κυβέρνηση ήταν υπουργός Γεωργίας και προσωρινά Δημοσίας Τάξεως, από τις 29 Αυγούστου 1947 ως τις 7 Σεπτεμβρίου 1947..
Στην κυβέρνηση Σοφούλη από τις 7 Σεπτεμβρίου 1947 ως τις 18 Νοεμβρίου 1948 ήταν πάλι υπουργός Γεωργίας.

Ως υπουργός Γεωργίας συνετέλεσε στη διόρθωση κοινωνικών αδικιών και την άμβλυνση των ανισοτήτων ανάμεσα σε γεωργούς και κτηνοτρόφους.

Ήταν παντρεμένος με την Ρεγγίνα Ραφτοπούλου (απεβίωσε τον Αύγουστο του 1989), κόρη του επιφανούς κτηματία Αιτωλοακαρνανίας Σπύρου Ραφτόπουλου, και απέκτησαν δύο κόρες, την Χριστίνα και την Ισμήνη.  Η Χριστίνα νυμφεύθηκε τον Ιωάννη Αλευρά και η Ισμήνη τον Σπυρίδωνα Ζάππα.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές Τριχωνίδας
Κατηγορία:Βουλευτές Αιτωλοακαρνανίας και Ευρυτανίας
Κατηγορία:Έλληνες υφυπουργοί Γενικοί Διοικητές Θράκης
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Δημοσίας Τάξεως
Κατηγορία:Έλληνες δικηγόροι του 19ου αιώνα
Κατηγορία:Έλληνες υπουργοί Δικαιοσύνης
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Τριχωνίας
Γλώσσα Κασμίρι

Η **Κασμίρι γλώσσα** (ΔΦΑ k|æ|ʃ|ˈ|m|ɪər|i) (कॉशुर, کٲشُر *Κασούρ*) είναι γλώσσα της Δαρδικής υποομάδας των Ινδοϊρανικών γλωσσών και ομιλείται κύρια στην κοιλάδα Κασμίρ, στο Τζαμού και Κασμίρ. Υπάρχουν περίπου 6.797.587 ομιλητές σε όλη την Ινδία, σύμφωνα με την απογραφή του 2011. Περισσότεροι από 350.000 ομιλητές στο Πακιστάν είναι μετανάστες από την κοιλάδα Κασμίρ, μετά τον διαμελισμό της Ινδίας. Σε αυτόν τον αριθμό περιλαμβάνονται ομιλητές που κατοικούν στα συνοριακά χωριά, στην περιφέρεια Νιιλάμ.

Η Κασμίρι αποτελεί επίσημη γλώσσας στην Ινδία και είναι τμήμα του *Έκτου Καταλόγου *στο σύνταγμα του Τζαμού και Κασμίρ. Μαζί με άλλες γλώσσες που ανήκουν στον Έκτο Κατάλογο, όπως η Χίντι, η Κασμίρι γλώσσα είναι υπό ανάπτυξη στο κράτος. Οι περισσότεροι ομιλητές της Κασμίρι χρησιμοποιούν Ουρντού ή Αγγλικά της Ινδίας ως δεύτερη γλώσσα.

## Παραπομπές-σημειώσεις


## Εξωτερικοί σύνδεσμοι

* Modern Kashmiri Dictionary: Android based electronic Kashmiri Dictionary
* Grierson, George Abraham. A Dictionary of the Kashmiri Language. Calcutta: Asiatic Society of Bengal, 1932.
* Hook, Peter E. 1976. Is Kashmiri an SVO language? Indian Linguistics 37: 133-142.
* ''Lexical Borrowings in Kashmiri'' by Ashok K Koul  Delhi: Indian Institute of Language Studies,2008.
* Koul, Omkar. Kashmiri: A grammatical sketch
* Koshur: An Introduction to Spoken Kashmiri.

κασμιρι
Κασμιρι
Κασμιρι
Ιωσήφ του Ιακώβ

Ο **Ιωσήφ του Ιακώβ** ήταν πατριάρχης του Ισραήλ. Ήταν γιος του Ιακώβ και της Ραχήλ και αδερφός του Βενιαμίν. Τα ετεροθαλή του αδέρφια, εκτός από τον Ρουβήν, τον πούλησαν για σκλάβο στους εμπόρους, επειδή τον φθονούσαν.

## Βιβλική αφήγηση

### Η γυναίκα του Πετεφρή

Πουλήθηκε στον Πετεφρή, που τον εμπιστεύθηκε για όλες τις δουλειές. Η γυναίκα όμως του Πετεφρή ήθελε να κοιμηθεί μαζί του στο κρεβάτι, όμως αυτός δεν δέχτηκε. Η γυναίκα του Πετεφρή τότε τον συκοφάντησε πως μπήκε παράνομα στο δωμάτιό της. Ο Πετεφρής τον έβαλε στην φυλακή. Όταν όμως εξήγησε ένα όνειρο του Φαραώ, ο Φαραώ τον έκανε βοηθό του.

### Τα αδέρφια του Ιωσήφ
Τα αδέρφια του Ιωσήφ ήρθαν για να βρουν σιτάρι στην Αίγυπτο,  όλοι εκτός από τον Βενιαμίν. Ο Ιωσήφ τους έδωσε και διέταξε να φέρουν και τον Βενιαμίν. Έβαλε στην σάκα του Βενιαμίν ένα ασημένιο ποτήρι του και έβαλε τον υπηρέτη του να τον κατηγορήσει. Τότε ο Ιωσήφ τους είπε πως είναι ο αδερφός τους.

## Οικογένεια

### Αδέρφια
Εκτός απο τον Βενιαμίν, ο Ιωσήφ είχε και άλλα αδέρφια απο τον ίδιο πατέρα αλλά από άλλη μάνα. Αυτά ήταν ο Ρουβήν, ο Συμεών, ο Λευΐ, ο Ιούδας, ο Ισσάχαρ (ή Ισάχαρ), ο Ζαβουλών, ο Δαν, ο Νεφθαλίμ, ο Γαδ , ο Ασήρ και η Δείνα. (Γέν. 29,31-35)

### Τέκνα
Είχε δυο γιούς τον Μανασσή και τον Εφραίμ.

## Παραπομπές

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Ισλάμ
Πριγκίπισσα της Ουαλίας

Η **Πριγκίπισσα της Ουαλίας** (ουαλικά: *Tywysoges Cymru*, αγγλικά: *Princess of Wales*)  είναι ένας βρετανικός τίτλος ευγενείας, ο οποίος χρησιμοποιείται από την εκάστοτε σύζυγο του Πρίγκιπα της Ουαλίας από το 1301. Ο τίτλος είχε σχετικά λίγους κατόχους, καθώς οι διάδοχοι του θρόνου συχνά δεν παντρεύονταν έως την άνοδό τους, ενώ άλλοι δεν παντρεύονταν καθόλου. Η νυν Πριγκίπισσα της Ουαλίας είναι η Αικατερίνη, σύζυγος του Γουλιέλμου, Πρίγκιπα της Ουαλίας από τις 9 Σεπτεμβρίου 2022. 

Προκάτοχος του τίτλου ήταν η Καμίλα, δεύτερη σύζυγός του Καρόλου Γ΄ του Ηνωμένου Βασιλείου, που κατείχε τον τίτλο από το 2005 έως το 2022, που ονομάστηκε Βασιλική σύζυγος του Ηνωμένου Βασιλείου, μετά άνοδο του συζύγου της στο  θρόνο. Ωστόσο, δεν χρησιμοποιούσε τον τίτλο *Πριγκίπισσα της Ουαλίας*, εξαιτίας του έντονου δεσμού αυτού του τίτλου με την πρώτη σύζυγο του Καρόλου, την Νταϊάνα, η οποία σκοτώθηκε στις 31 Αυγούστου του 1997.

## Πριγκίπισσες της Ουαλίας
### Πριγκίπισσες της ανεξάρτητης Ουαλίας
* Ιωάννα της Ουαλίας (1204-1237)
* Ισαβέλλα του Μπράοζ (1240-1246)
* Ελεονώρα του Μονφόρ (1278-1282)
* Ελίζαμπεθ Φέρερς (1282-1283)
* Γκουένλιαν της Ουαλίας (1282-1337, εκ γεννήσεως)
* Μαργαρίτα Χάνμερ (1404-1415)
* Κάτριν Φερτς Οουέιν Γκλίντουρ (?-1413, εκ γεννήσεως)

### Σύζυγος του Βρετανού διαδόχου του θρόνου
* Ιωάννα του Κεντ (1361-1376)
* Άννα Νέβιλ (1470-1471)
* Αικατερίνη της Αραγονίας (1501-1502)
* Καρολίνα του Βρανδεμβούργου-Άνσμπαχ (1714-1727)
* Αυγούστα της Σαξονίας-Γόθας-Αλτεμβούργου (1736-1751)
* Καρολίνα του Μπράουνσβαϊγκ (1795-1820)
* Αλεξάνδρα της Δανίας (1863-1901)
* Μαρία του Τεκ (1901-1910)
* Νταϊάνα Σπένσερ (1981-1997)
* Καμίλλα Σαντ (2005-2022, δεν χρησημοποιούσε τον τίτλο, λόγω του έντονου δεσμού με την προκατοχό της)
* Αικατερίνη Μίντλετον (2022-σήμερα)

## Παραπομπές


Κατηγορία:Μοναρχία του Ηνωμένου Βασιλείου
Κατηγορία:Βρετανικοί βασιλικοί τίτλοι
Κατηγορία:Αγγλικοί βασιλικοί τίτλοι
Σέρχιο Κανάλες

Ο **Σέρχιο Κανάλες** (*Sergio Canales Madrazo*, 16 Φεβρουαρίου 1991) είναι Ισπανός διεθνής ποδοσφαιριστής που αγωνίζεται για τη Μοντερέι.

Γεννήθηκε στις 16 Φεβρουαρίου του 1991 στο Σανταντέρ της Ισπανίας και αγωνίζεται στη Ρεάλ Σοσιεδάδ. Ξεκίνησε την καριέρα του στην Ράθινγκ Σανταντέρ το 2008 όπου συμμετείχε σε 60 αγώνες και σκόραρε 10 φορές. Το 2010 πήρε μεταγράφη στην Ρεάλ Μαδρίτης όπου συμμετείχε σε 10 παιχνίδια. Το 2011 δόθηκε δανεικός στην Βαλένθια όπου συμμετείχε σε 11 αγώνες και έβαλε 1 γκολ. Το 2012 πήρε μεταγραφή στην Βαλένθια όπου συμμετείχε σε 32 παιχνίδια και έβαλε 2 τέρματα. Το 2014 πήρε μεταγραφή στη Ρεάλ Σοσιεδάδ όπου μέχρι τώρα έχει συμμετάσχει σε 68 αγώνες και έχει βάλει 6 γκολ. 

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ράθινγκ Σανταντέρ 
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές ΚΦ Μοντερρέι
Κατηγορία:Παίκτες νικητές Πρωταθλήματος Εθνών ΟΥΕΦΑ
Pagani

Η **Pagani Automobili S.p.A.** είναι ιταλική αυτοκινητοβιομηχανία πολυτελών σπορ υπεραυτοκινήτων και κατασκευαστής εξαρτημάτων από ανθρακονήματα, η οποία έχει ως έδρα, την πόλη San Cesario sul Panaro κοντά στη Μόντενα, στην επαρχία Μόντενα της Ιταλίας. Ιδρυτής και πρόεδρος της εταιρείας είναι ο Αργεντίνος Οράσιο Παγκάνι, που ξεκίνησε την εταιρεία του το 1992.

## Ιστορικό
Ο Παγκάνι είχε ανοίξει τον δικό τους οίκο σχεδίασης αυτοκινήτων και συνεργάστηκε με την ιταλική Lamborghini σε αρκετές δουλειές της, οι οποίες ήταν τα Diablo, LM002, την επετειακή Countach των 25 χρόνων και το εκθεσιακό P140. 

Από το 1991, ξεκίνησε να κατασκευάζει εξαρτήματα από ανθρακόνημα για τα αγωνιστικά οχήματα της Φόρμουλα 1 και συγκεκριμένα για τις Daimler και Ferrari. Επίσης, προμήθευε και την ιταλική Aprilia. 

### Η ίδρυση και τα μοντέλα της
Το 1994 η εταιρεία ήρθε για πρώτη φορά σε επαφή με την Mercedes-Benz για την εγκατάσταση των κινητήρων στο τότε ανερχόμενο μοντέλο. Ο κινητήρας στο Pagani Zonda, ήταν τροφοδοτούμενος αποκλειστικά από τον κινητήρα V12 της Γερμανικής αυτοκινητοβιομηχανίας μέχρι και τη λήξη της παραγωγής του, το 2013. 

Το 2011 έκανε την επίσημη εμφάνιση του το Pagani Huayra, ως αντικαταστάτης του Zonda. Έφερε έναν βενζινοκινητήρα 6.0 λίτρων (5.980 cm³) twin-turbo της Mercedes-Benz-AMG, τον M158 και επίσης V12, που απέδιδε 720 ίππους.

## Παραπομπές


Κατηγορία:Ιταλικές αυτοκινητοβιομηχανίες
Ρίτσαρντ Χάμοντ

Ο **Ρίτσαρντ Μαρκ Χάμοντ** (*Richard Mark Hammond*, 19 Δεκεμβρίου 1969) είναι Άγγλος παρουσιαστής, δημοσιογράφος και συγγραφέας. Έγινε γνωστός από την συμπαρουσίαση της εκπομπής αυτοκινήτου Top Gear με τους Τζέρεμι Κλάρκσον και Τζέιμς Μέι, καθώς επίσης και από την παρουσίαση των πρώτων τέσσερων κύκλων της εκπομπής *Brainiac: Science Abuse* (στην Ελλάδα γνωστή ως *Brainiac*) στον τηλεοπτικό σταθμός Sky1. Επίσης, έχει συμπαρουσιάσει και την εκπομπή *[[Total Wipeout]]* με την Αμάντα Μπαϊράμ. Ο Χάμοντ έχει παρουσιάσει και το ντοκιμαντέρ *Planet Earth Live* μαζί με την Τζούλια Μπράντμπερι.

## Παραπομπές


## Εξωτερικοί σύνδεσμοι
*
*Επίσημη Ιστοσελίδα
*Ο Χάμοντ στο Twitter
*O Χάμοντ στο Internet Movie Database
*Ο Χάμοντ στο Top Gear 

Κατηγορία:Άγγλοι δημοσιογράφοι
Κατηγορία:Άγγλοι
Κατηγορία:Βρετανοί
Κατηγορία:Βρετανοί δημοσιογράφοι
Αρχιπέλαγος Σούλτσις

Το **Αρχιπέλαγος Σούλτσις** () είναι ιταλικό αρχιπέλαγος επτά νησιών τα οποία βρίσκονται στη Μεσόγειο Θάλασσα, νοτιοδυτικά της Σαρδηνίας. Τα νησιά έχουν συνολική έκταση 160 τετραγωνικά χιλιόμετρα από τα οποία τα 159 τ.χλμ. αντιστοιχούν στα δύο μεγαλύτερα. Το μεγαλύτερο νησί είναι η νήσος Σαντ Αντίοκο, στην οποία βρίσκεται και η μεγαλύτερη πόλη του αρχιπελάγους, το Σαντ Αντίοκο. Το αμέσως μεγαλύτερο νησί είναι το Σαν Πιέντρο.

## Παραπομπές


## Εξωτερικοί σύνδεσμοι
* 

Κατηγορία:Σαρδηνία
Κατηγορία:Νησιά της Ιταλίας
Σουλτσις
Τζον Ο'Σέι

Ο **Τζον Ο'Σέι** (αγγλ.: *John O'Shea*, γενν.: 30 Απριλίου 1981) είναι Ιρλανδός διεθνής πoδοσφαιριστής που αγωνίζεται για την Σάντερλαντ. Η κύρια του θέση του είναι κεντρικός αμυντικός, αλλά είναι γνωστός για την ευελιξία του, καθώς πολλές φορές, εκτός από το παιχνίδι του στον άξονα, μπορεί να αγωνιστεί στα δεξιά όσο και στα αριστερά ως πλάγιος αμυντικός. Επίσης μπορεί να αγωνιστεί και ως αμυντικός μέσος. 

## Βιογραφία
Ο Τζον Ο'Σέι, προερχόμενος από τις ακαδημίες της Μάντσεστερ Γιουνάιτεντ, έκανε το ντεμπούτο του με την πρώτη ομάδα το 1999, στην ηλικία των 17, σε αγώνα με την Άστον Βίλα για το Λιγκ Καπ. Τις δύο επόμενες χρονιές αγωνίστηκε ως δανεικός για την Μπόρνμουθ και την Ρουαγιάλ Αντβέρπ, αντίστοιχα. Το 2002 επέστρεψε στην Γιουνάιτεντ και άρχισε να παίζει με την πρώτη ομάδα, επιδεικνύοντας ευελιξία στις θέσεις όπου μπορούσε να αγωνιστεί καθώς εκτός από το κέντρο της άμυνας, χρησιμοποιήθηκε ως δεξιός αλλά και ως αριστερός πλάγιος αμυντικός.

Ο Ο'Σέι αγωνίστηκε μέχρι το 2011 στην Μάντσεστερ Γιουνάιτεντ, πραγματοποιόντας 256 συμμετοχές και σκοράροντας 10 φορές.

Στις 7 Ιουλίου 2011, πήρε μεταγραφή στην Σάντερλαντ, υπογράφοντας τετραετές συμβόλαιο. Σήμερα είναι ο αρχηγός της ομάδας.

## Υποσημειώσεις


## Εξωτερικοί σύνδεσμοι

* 
* John O'Shea's Premier League profile 

Κατηγορία:Ποδοσφαιριστές Εθνικής Ιρλανδίας Κ21
Κατηγορία:Ποδοσφαιριστές Εθνικής Ιρλανδίας
Κατηγορία:Ιρλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Ευρωπαϊκού Πρωταθλήματος 2016
Ουιγούρ γλώσσα

Η **Ουιγούρ γλώσσα** (αγγλική  προφορά ΔΦΑ: [ˈwiːɡər] (ئۇيغۇر تىلى), *Uyghur tili*, (ئۇيغۇرچە), *Uyghurche*),  Ουιγούρ προφορά ΔΦΑ: [ʊjˈʁʊr] . πρότερα γνωστή ως **Ανατολική Τούρκι**, είναι Τουρκική γλώσσα με 8 έως 11 εκατομμύρια ομιλητές, και ομιλείται κυρίαρχα από τους Ουιγούρους στην Αυτόνομη Περιοχή των Ουιγούρων του Σιντζιάνγκ της δυτικής Κίνας. Σημαντικές κοινότητες ομιλητών της γλώσσας βρίσκονται στο Καζακστάν και το Ουζμπεκιστάν και άλλες χώρες με κοινότητες εκπατρισμένων Ουιγούρων. Η Ουιγούρ γλώσσα είναι επίσημη γλώσσα της Σιντζιάνγκ και χρησιμοποιείται ευρέως στην τυπογραφία, το ραδιόφωνο και την τηλεόραση.

Η Ουιγούρ ανήκει στις Καρλούκ γλώσσες κλάδο της οικογένειας των Τουρκικών γλωσσών, που περιλαμβάνει επίσης γλώσσες όπως η Ουζμπεκική. Όπως πολλές άλλες τουρκικές γλώσσες, η Ουιγούρ επιδεικνύει αρμονία φωνηέντων και το φαινόμενο της συγκόλλησης, δηλαδή οι περισσότερες λέξεις σχηματίζονται ενώνοντας μορφήματα από κοινού. Επίσης στη γλώσσα απαντάται το φαινόμενο Ουμλάουτ. Εκτός της επίδρασης άλλων τουρκικών γλωσσών, η Ουιγούρ ιστορικά έχει επηρεαστεί σημαντικά από την Περσική και Αραβική και πιο πρόσφατα από τη Μανδαρινική Κινεζική και τη Ρωσική γλώσσα.

Το αραβικής προέλευσης αλφάβητο είναι το κοινότερο και το μόνο τυποποιημένο στην Κίνα, αν και χρησιμοποιούνται και άλλα βοηθητικά συστήματα γραφής για βοηθητικούς και ιστορικούς λόγους. Αντίθετα με τα υπόλοιπα αραβικής προέλευσης αλφάβητα, το αλφάβητο Ουιγούρ έχει υποχρεωτικά σημεία στίξης για όλα τα φωνήεντα και έχει 32 γράμματα.

## Παραπομπές σημειώσεις


## Σχετική βιβλιογραφία

* ()
* 
* ()
* 
* 
* 
* ()
* 
* 

## Εξωτερικοί σύνδεσμοι

### Λεξικά
* Uyghur–Chinese Dictionary
* Online Uyghur-English Multiscript Dictionary 
* Online Uyghur, English, Chinese Multi-directional Dictionary (Arabic Alphabet)
* Free Uighur Dictionary
* English/Chinese/French ↔ Uyghur translation services

### Ραδιόφωνο
* Uyghur edition of Radio Free Asia
* TRT: Uyghur 
* Uyghur edition of China Radio International

### Τηλεόραση
* Uyghur edition of China Central Television

### Χαρακτήρες
* Αραβικά Ουιγούρ σε διαφορετικούς χαρακτήρες
* Unicode TrueType/OpenType χαρακτήρες του Συνδέσμου Επιστημών Υπολογιστή

Κατηγορία:Γλώσσες της Κίνας
Κατηγορία:Γλώσσες του Πακιστάν
Κατηγορία:Γλώσσες του Καζακστάν
Κατηγορία:Γλώσσες της Κιργιζίας
Κατηγορία:Συγκολλητικές γλώσσες
Κατηγορία:Τουρκικές γλώσσες
Μακαρία του Ηρακλή

Η **Μακαρία** ήταν κόρη του Ηρακλή και της Δηιάνειρας.

## Η θυσία της Μακαρίας
Αμέσως μετά τον θάνατο του Ηρακλή και την άνοδό του στον Όλυμπο, τα παιδιά του έμειναν χωρίς προστάτη και καταδιώχθηκαν από τον Ευρυσθέα. Κατέφυγαν αρχικώς στον βασιλιά της Τραχίνας, τον Κύηκα, που θυμόταν τις ευεργεσίες του Ηρακλή. Αλλά ο Ευρυσθέας τον ανάγκασε να τα διώξει. Τότε οι Ηρακλείδες πήγαν στην Αθήνα, όπου βασίλευε ο Θησέας (κατ' άλλους οι απόγονοί του), και του ζήτησαν άσυλο, καθίζοντας ως ικέτες στον *«Ελέου βωμόν»*.
Ο Ευρυσθέας ζήτησε την παράδοση των «ικετών», ωστόσο ούτε ο Θησέας, 
ούτε άλλος Αθηναίος δέχθηκε να τους παραδώσει, κι έτσι ο Ευρυσθέας 
κήρυξε τον πόλεμο στην Αθήνα. Στη μάχη που επακολούθησε στην Αττική,
οι Αθηναίοι κατετρόπωσαν τον στρατό του Ευρυσθέως, ο οποίος έχασε τη 
ζωή του, ενώ σκοτώθηκαν και οι 5 γιοί του. Η νίκη αυτή είχε προφητευθεί 
από το Μαντείο των Δελφών,
που είχε δώσει στους Αθηναίους την υπόσχεση ότι θα νικούσαν αν 
θυσιαζόταν με τη θέλησή της μία παρθένος από «γένος ευγενών». Η Μακαρία, κόρη του Ηρακλή και της Δηιάνειρας, θυσιάστηκε τότε θεληματικά για να χαρίσει τη νίκη στα αδέλφια της και τους Αθηναίους

Κατηγορία:Ηρακλείδες
DAX

Ο **DAX** (γερμανικά: *Deutscher Aktienindex*, Γερμανικός Χρηματιστηριακός Δείκτης) είναι ένας χρηματιστηριακός δείκτης «blue chip» εταιριών, ο οποίος αποτελείται από 30 μεγάλες γερμανικές εταιρίες που διαπραγματεύονται στο Χρηματιστήριο της Φρανκφούρτης. Οι τιμές τους λαμβάνονται από το ηλεκτρονικό σύστημα διαπραγμάτευσης Xetra. Σύμφωνα με την εταιρία Deutsche Börse που διαχειρίζεται το σύστημα, ο DAX αντικατοπτρίζει την απόδοση των 30 μεγαλύτερων γερμανικών εταιριών της κατηγορίας διαπραγμάτευσης Prime Standard σε όρους όγκου συναλλαγών και κεφαλαιοποίησης. Είναι ο αντίστοιχος δείκτης των FT 30 και Dow Jones Industrial Average, και λόγω των λίγων εταιριών που συμπεριλαμβάνει δεν αντιπροσωπεύει απαραίτητα τη ζωτικότητα της οικονομίας ως σύνολο.

Η ημερομηνία βάσης του DAX είναι η 30ή Δεκεμβρίου 1987 και ξεκίνησε από τις 1.000 μονάδες. Το σύστημα Xetra υπολογίζει τον δείκτη ανά δευτερόλεπτο από την 1η Ιανουαρίου 2006.

## Εκδόσεις
Ο DAX έχει δύο εκδόσεις που ονομάζονται δείκτης απόδοσης και δείκτης τιμών, ανάλογα με το αν τα μερίσματα υπολογίζονται. Ο δείκτης απόδοσης είναι ο πιο διαδεδομένος, ωστόσο, ο δείκτης τιμών είναι παρόμοιος με διαδεδομένους δείκτες σε άλλες χώρες.

## Συμμετέχουσες εταιρείες
Ο πίνακας παρουσιάζει τις εταιρείες που συναποτελούσαν τον δείκτη DAX στις 23 Ιουνίου 2014 με την στάθμισή τους σε αυτόν.

## Παραπομπές


## Εξωτερικοί σύνδεσμοι
* 

Κατηγορία:Χρηματιστήρια
Κατηγορία:Οικονομία της Γερμανίας
Έρικ Πίτερσον

Ο **Έρικ Πίτερσον** (*αγγλ. Eric Peterson*) είναι Αμερικανός κιθαρίστας της χέβι μέταλ μουσικής, γνωστός ως κιθαρίστας των Testament, ενώ έχει δημιουργήσει και το black metal συγκρότημα Dragonlord.

## Βιογραφία
Ο Πίτερσον γεννήθηκε το 1964 στην Αλαμέντα της Καλιφόρνια και μεγάλωσε στο Λαφαγέτ της ίδιας πολιτείας, όντας σουηδόμεξικανικής καταγωγής. Κύριες μουσικές επιρροές του ήταν οι Black Sabbath, Led Zeppelin και Creedence Clearwater Revival. Κατά τα εφηβικά του χρόνια γνώρισε το heavy metal, όταν ήλθε σε επαφή με τον ομώνυμο δίσκο των Iron Maiden, το "*[[Killing Machine]]*" των Judas Priest και το "*[[Tokyo Tapes]]*" των Scorpions. Πρότυπο κιθαρίστα για τον Πίτερσον αποτέλεσε ο Μίκαελ Σένκερ των UFO και ο Ούλι Τζον Ροθ των Scorpions, όπως και οι κιθαρίστες των Iron Maiden και Judas Priest. Εκτός από μερικά μαθήματα κιθάρας, είναι κατά κύριο λόγο, αυτοδίδακτος.
Το 1983, δημιούργησε τους Legacy μαζί με τον μπασίστα Γκρεγκ Κρίστιαν, τον τραγουδιστή Ντέρικ Ραμίρεζ και το ντράμερ Μάικ Ρονσέτ. Λίγους μήνες αργότερα, ο Στηβ Σόουζα αντικατέστησε τον Ραμίρεζ και στο συγκρότημα εντάχθηκε ο κιθαρίστας Άλεξ Σκόλνικ, ο οποίος αποτέλεσε το δίδυμο κιθαριστών του συγκροτήματος μαζί με τον Πίτερσον. Το συγκρότημα άλλαξε το όνομα του σε Testament και με τον Τσακ Μπίλι στα φωνητικά κυκλοφόρησαν το ντεμπούτο-άλμπουμ τους με τίτλο "*[[The Legacy]]*". Ακολούθησαν τέσσερα ακόμη άλμπουμ μέχρι το "*[[The Ritual]]*" του 1992, πριν ο Σκόλνικ και ο ντράμερ Λούι Κλεμέντε αποχωρήσουν. Την κιθάρα ανέλαβε ο Γκλεν Αλβελάις και στη συνέχεια ο Τζέιμς Μέρφι αποτέλεσε το δίδυμο κιθαριστών μαζί με τον Πίτερσον. Νέα κυκλοφορία ήταν το "*[[Low (άλμπουμ)|Low]]*" του 1994, ενώ ο Αλβελάις επέστρεψε για το "*[[Demonic]]*", τρία χρόνια αργότερα.
Μετά το "*[[The Gathering (άλμπουμ)|The Gathering]]*" του 1999, ο Σκόλνικ επέστρεψε στο συγκρότημα για την ηχογράφηση των δίσκων "*[[The Formation of Damnation]]*" (2008) και "*[[Dark Roots of Earth]]*" (2012), τους πιο επιτυχημένους, εμπορικά, δίσκους του συγκροτήματος. Ο Πίτερσον υπήρξε ο ρυθμικός κιθαρίστας του συγκροτήματος δίπλα στην σόλο κιθάρα του Σκόλνικ, ενώ υπήρξε βασικός κιθαρίστας του συγκροτήματος στα "*[[Low (άλμπουμ)|Low]]*" και "*[[Demonic]]*".
Μετά την αλλαγή της χιλιετίας, ο Πίτερσον σχημάτισε τους Dragonlord με τους οποίους κυκλοφόρησε τους δίσκους "*Rapture*" (2001) και "*Black Wings of Destiny*" (2005). Έχει, επίσης, συμμετάσχει σε δίσκους των Lunaris, Old Man's Child και Vicious Rumors.
Ο Πίτερσον είχε παντρευτεί την πρώην σύζυγο του κιθαρίστα Κερκ Χάμμετ, Ρεμπέκα, με την οποία απέκτησε ένα παιδί πριν πάρει διαζύγιο.

## Δισκογραφία

## Πηγές
* Eric Peterson - Encyclopaedia Metallum: The Metal Archives
* Eric Peterson | Dean Guitars
* eric peterson - Testament

Κατηγορία:Αμερικανοί κιθαρίστες
Κατηγορία:Ροκ μουσικοί
Σοφία Δασκαλοπούλου

Η **Σοφία Δασκαλοπούλου** είναι κοινωνική ανθρωπολόγος, διατελέσασα αντιπρύτανις του Πανεπιστημίου Αιγαίου. Είναι καθηγήτρια του Τμήματος Κοινωνικής Ανθρωπολογίας και Τεχνολογίας του πανεπιστημίου Αιγαίου. Βραβεύτηκε με τον τίτλο *Ιππότης του Τάγματος του Ακαδημαϊκού Φοίνικα της Γαλλικής Δημοκρατίας*, από τη γαλλική κυβέρνηση για την «προσφορά και συμβολή της στη διάδοση του γαλλικού πολιτισμού αλλά και στην ανάπτυξη των ελληνογαλλικών ακαδημαϊκών σχέσεων»
 
## Εργογραφία
*(2010) *Μουσεία και εκπαίδευση*, Νήσος
*(2008) *Νέες τεχνολογίες στις αρχαιογνωστικές επιστήμες*, Gutenberg - Γιώργος & Κώστας Δαρδανός
*(2007) *Γενεαλογία και ιδεολογία*, Έλλην
*(2006) *Ευρωπαϊκή διακυβέρνηση και Ευρωπαϊκή περιφέρεια*, Σάκκουλας Αντ. Ν.
*(2005) *Πολιτιστικές βιομηχανίες*, Κριτική [κείμενα, επιμέλεια]
*(2004) *Ζητήματα ευρωπαϊκής διακυβέρνησης και προστασίας ανθρωπίνων δικαιωμάτων*, Σάκκουλας Αντ. Ν.
*(2002) *Πολυπολιτισμικότητα*, Κριτική
*(1999) *Στις απαρχές της νεοελληνικής ιδεολογίας*, Τολίδη Αφοί
*(1994)	*Ελληνική κοινωνία*, Ακαδημία Αθηνών
*(1993) *Ανθρωπολογία και παρελθόν*, Αλεξάνδρεια

## Βραβεία και Διακρίσεις
*République Française, 2005: *Chevalier de l’ Odre des Palmes Académiques*

## Παραπομπές σημειώσεις


Κατηγορία:Έλληνες συγγραφείς του 21ου αιώνα
Κατηγορία:Έλληνες πανεπιστημιακοί του 21ου αιώνα
Νικόλας Βερνίκος

Ο **Νικόλας Βερνίκος** είναι επίτιμος καθηγητής του τμήματος Πολιτισμικής Τεχνολογίας και Επικοινωνίας με διδακτικό τομέα την ανθρώπινη οικολογία στο πανεπιστήμιο Αιγαίου. Κατά το παρελθόν δίδαξε στη Βενσέν στο Paris 8, στο Κολλέγιο Σίλερ και στο Ελεύθερο Πανεπιστήμιο του Βερολίνου, όπως και στο Δημοκρίτειο Πανεπιστήμιο Θράκης. Υπηρέτησε στην ΟΥΝΕΣΚΟ και είναι μέλος της Αμερικανικής Ανθρωπολογικής Εταιρίας .
 
## Εργογραφία
*(2012) *Βόνιτσα*, Εναλλακτικές Εκδόσεις
*(2009) *Πολιτειακά αρχέτυπα και πολιτική αρχετύπων*, Έλλην
*(2007) *Το σχέδιο αυτονομίας της Πελοποννήσου*, Συλλογή
*(2004) *Μανδαίοι*, Ιάμβλιχος
*(1997) *Το σχέδιο αυτονομίας της Πελοποννήσου*, Τολίδη Αφοί
*(1975) *Η Ελλάδα μπροστά στη δεκαετία του '80*, Εξάντας
 
### Συλλογικά έργα
*(2009) *Μικρά, μεσαία κράτη & κοινωνία στην Ευρωπαϊκή Ένωση*, Εκδόσεις Παπαζήση
*(2007) *Γενεαλογία και ιδεολογία*, Έλλην
*(2005) *Πολιτιστικές βιομηχανίες*, Κριτική 
*(2005) *Τζαβαχαρλάλ Νέχρου*, Ελληνο-Ινδική Εταιρεία Πολιτισμού και Ανάπτυξης
*(2004) *Ζητήματα ευρωπαϊκής διακυβέρνησης και προστασίας ανθρωπίνων δικαιωμάτων*, Σάκκουλας Αντ. Ν. 
*(2003) *Κύθηρα: Μύθος και πραγματικότητα*, Ανοικτό Πανεπιστήμιο Δήμου Κυθήρων 
*(2002)	*Πολυπολιτισμικότητα*, Κριτική
*(1999) *Στις απαρχές της νεοελληνικής ιδεολογίας*, Τολίδη Αφοί
*(1994) *Νεοελληνική διαλεκτολογία*, Εταιρεία Νεοελληνικής Διαλεκτολογίας 
*(1988) *Οι ελαιώνες του Αιγαίου*, Νομαρχιακή Αυτοδιοίκηση Λέσβου 
*(1976) *Διαφήμιση και άνθρωπος*, Νίκος Δήμου

## Διακρίσεις
*Μόνιμος διεθνής υπάλληλος (ερευνητής-ειδικός προγράμματος της UNESCO 1976-1980)
*Μέλος της Συγκλήτου (εκλεγμένο) Πανεπιστημίου Παρίσι 8
*Αντιπρόεδρος της Διοικούσας Επιτροπής του Πανεπιστημίου Αιγαίου και Πρόεδρος της Επιτροπής Ερευνών (1986-1993).

## Παραπομπές σημειώσεις


Κατηγορία:Έλληνες συγγραφείς του 20ού αιώνα
Κατηγορία:Έλληνες πανεπιστημιακοί του 21ου αιώνα
Αντώνης Ζησιμάτος

Ο **Αντώνης Ζησιμάτος** (Αθήνα, 1949 - Αθήνα, 4 Ιουλίου 2014) ήταν Έλληνας δημοσιογράφος.

Αφού ολοκλήρωσε τις γυμνασιακές του σπουδές, άρχισε το 1974 να εργάζεται στην εφημερίδα «ΕΞΠΡΕΣ» ως συντάκτης του Υπουργείου Βιομηχανίας. Στη συνέχεια, από το 1975, εργάστηκε στην Ελευθεροτυπία. Από το 1976 και για περισσότερα από 20 χρόνια εργαζόταν στην ΕΡΤ στη σύνταξη ειδήσεων και ως παρουσιαστής δελτίων ειδήσεων.

Το 1997 μεταπήδησε στον δημοτικό ραδιοσταθμό «Αθήνα 9,84», όπου παρέμεινε έως το 2011, έχοντας την επιμέλεια και παρουσίαση εκπομπών, καθώς και την αρχισυνταξία της ζώνης του Σαββατοκύριακου. Είχε εργαστεί επίσης στην εφημερίδα «Μεσημβρινή» και στον Τ/Σ «Seven».

Πέθανε από καρκίνο στην Αθήνα στις 4 Ιουλίου 2014, σε ηλικία 65 ετών. 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες τηλεπαρουσιαστές
Γλώσσα Σίνα

Η **γλώσσα Σίνα** (شینا, *Šīnā*) είναι γλώσσα της Δαρδικής υποομάδας των ινδοαρίων γλωσσών που ομιλούνται από τους Σίνα, πλειονότητα της Γκιλγκίτ–Μπαλτιστάν περιοχής του Πακιστάν, πρότερα γνωστή ως *Βόρειες Περιοχές του Πακιστάν*. Στις κοιλάδες που ομιλείται η γλώσσα περιλαμβάνονται οι Αστόρε, Τσιλάς, Ντάρελ, Τανγκίρ, Γκιλγκίτ, Γκίζερ, Γκουρέζ, Ντρας, Τζαλκότ, Παλάς, Κολάι και Κοχιστάν στο Πακιστάν. 

Στις διαλέκτους περιλαμβάνονται η Γκιλγκίτι, η Αστόρι, η Κιλάσι Κοχιστάνι, η Ντραζί, η Γκουρετζί, η Τζαλκότι, η Κολάι και η Παλάσι. Η Σίνα είναι η γλώσσα του 40% του λαού του Γκιλγκίτ Πακιστάν.

## Παραπομπές σημειώσεις


## Σχετική Βιβλιογραφία
*Calvin R. Rensch, Sandra J. Decker, Daniel G. Hallberg. (1992). *Languages of Kohistan (Sociolinguistic Survey of Northern Pakistan, 1)*. National Institute of Pakistani Studies, 263 pp.&nbsp;ISBN 969-8023-11-9.

* Backstrom, Peter C. (1992). *Languages of Northern Areas (Sociolinguistic Survey of Northern Pakistan, 2)*. 417 pp.&nbsp;ISBN 969-8023-12-7.

* Degener, Almuth. (2007). ''Shina-Texte aus Gilgit (Nord-Pakistan): Sprichwörter und Materialien zum Volksglauben, gesammelt von Mohammad Amin Zia''. Wiesbaden: Harrassowitz Verlag. Contains a Shina grammar, German-Shina and Shina-German dictionaries, and over 700 Shina proverbs and short texts. Muhammad Amin Zia is a writer, poet and linguistic researcher from Gilgit–Baltistan. 
* Zia, Muhammad Amin. (1986). *Shina Grammar*. First Shina grammar to be written in Shina.
* Zia, Muhammad Amin. *Shina Lughat* (Shina Dictionary). First available Shina dictionary, containing 15000 words plus material on the phonetics of Shina.
* Zia Muhammad Amin. Bayaak (Meeting Place) Shina Radio Features, translation and inter linear explanation in English by Prof. Dr. Gearg Buddruss and Almuth Degener. Published in Germany

## Εξωτερικοί σύνδεσμοι

* 1992 Sociolinguistic Survey of Shina 

Σινα
Σινα
Σινα
Ινδοάριες γλώσσες

thumb|250px|Γεωγραφική κατανομή των μεγαλύτερων ινδοάριων γλωσσών.
Οι **Ινδοάριες** ή **Ινδικές γλώσσες** είναι κυρίαρχη γλωσσική οικογένεια της ινδικής υποηπείρου, ομιλείται κυριάρχα από Ινδοαρίους και περιλαμβάνει 232 γλώσσες. Είναι κλάδος των Ινδοϊρανικών γλωσσών που με τη σειρά τους συνιστούν κλάδο των Ινδοευρωπαϊκών γλωσσών. Οι Ινδοάριοι ομιλητές αντιστοιχούν περίπου στους μισούς ομιλητές ινδοευρωπαϊκών γλώσσών (περίπου 1,5 από τα 3 δισεκατομμύρια) και στις περισσότερες από τις μισές ινδοευρωπαϊκές γλώσσες που αναγνωρίζονται από το *[[Ethnologue]]*.

Η μεγαλύτερη με όρους γηγενών ομιλητών είναι η ινδουστανική γλώσσα (Χίντι-Ουρντού, περίπου 240 εκατομμύρια), κατόπιν η Μπενγκάλι (περίπου 230 εκατομμύρια) και η Παντζάμπι (περίπου 110 εκατομμύρια ομιλητών), η Μαράτι (περίπου 70 εκατομμύρια), η Γκουτζαράτι (περίπου 45 εκατομμύρια), Μποϊπούρι (περίπου 40 εκατομμύρια), η Ορίγια (περίπου 30 εκατομμύρια), η Σίντι (περίπου 20 εκατομμύρια), η Σινχάλα (περίπου 16 εκατομμύρια), η Νεπάλι (περίπου 14 εκατομμύρια) και η Ασσαμική (περίπου 13 εκατομμύρια ομιλητές).

## Παραπομπές


## Εξωτερικοί σύνδεσμοι
* The Indo Aryan languages, 10-25-2009
*Transliteration of Indic Languages & Scripts  (Anthony Stone)
*Survey of the syntax of the modern Indo-Aryan languages (Rajesh Bhatt), February 7, 2003.
Δαρδικές γλώσσες

Οι **Δαρδικές γλώσσες** ή **Νταρντού** είναι υποομάδα των Ινδοάριων γλωσσών που ομιλούνται στο βόρειο Πακιστάν στην περιοχή του Γκιλγκίτ Μπαλτιστάν, στο Αζάντ Κασμίρ και στο Κάιμπερ Παχτούνκβα, στο Τζαμού και Κασμίρ και στο ανατολικό Αφγανιστάν Η Κασμίρι είναι η σημαντικότερη Δανδρική γλώσσα, με τεκμηριωμένη λόγια παράδοση και επίσημη αναγνώριση ως μία από τις  εθνικές γλώσσες της Ινδίας

## Κατανομή και ταξινόμηση
Οι Δαρδικές γλώσσες κατανέμονται στη Βορειοδυτική Ινδία, Νοτιοδυτικό Πακιστάν και Νοτιοανατολικό Αφγανιστάν (επαρχίες Νουριστάν, Κουνάρ και Λανγκμάν). Σήμερα οι Δαρδικές γλώσσες θεωρούνται διακριτές από τις γλώσσες του Νουριστάν η Καφιριστάν, που ταξινομούνται ως τρίτος διακριτός κλάδος των Ινδοϊρανικών γλωσσών. Όσον αφορά στην εσωτερική τους ταξινόμιση, στις Δαρδικές γλώσσες περιλαμβάνονται οι:

* **Πασάι γλώσσες** (περ. 400.000-450.000 ομιλητές)
* **Κουνάρ γλώσσες** (περ. 21.000 ομιλητές)
* **Τσιτράλ γλώσσες** (περ. 400.000 ομιλητές)
* **Κοχιστανί γλώσσες** (περ. 400.000-500.000 ομιλητές)
* **Σίνα γλώσσες** (περ. 800.000 ομιλητές)
* **[[Κασμίρι γλώσσα|Κασμίρι]]** (περ. 5.600.000 ομιλητές)

## Παραπομπές σημειώσεις


## Εξωτερικοί σύνδεσμοι
*IndiaNetzone - Dardic Languages
*
*


Κατηγορία:Γλώσσες του Αφγανιστάν
Κατηγορία:Γλώσσες του Πακιστάν
Κατηγορία:Γλώσσες της Ινδίας
Κατηγορία:Ινδοάριες γλώσσες
Οικογένεια Νέγρη

Η **οικογένεια Νέγρη** είναι φαναριώτικη οικογένεια της Κωνσταντινούπολης, τα μέλη της οποίας διακρίθηκαν στις επιστήμες και την πολιτική.

Η καταγωγή της οικογένειας είναι από την Γένοβα. 

## Μέλη

* Θεόδωρος Νέγρης, Μέγα Ποστέλνικος της Βλαχίας και σύζυγος της Σουλτάνας Ρίζου - Νερουλού

** Γεώργιος Νέγρης, αξιωματούχος στην οθωμανική αυλή, σύζυγος Μαρίας Σούτσου και γιος του Θεόδωρου
*** Θεόδωρος Νέγρης (πολιτικός), πολιτικός της επανάστασης του 1821 και γιος του Γεώργιου
** Κωνσταντίνος Νέγρης, αξιωματούχος στην οθωμανική αυλή, Καϊμακάμης της Μολδοβλαχίας, σύζυγος Ευφροσύνης Νικολάου Μαυρογένη και γιος του Θεόδωρου
*** Νικόλαος Νέγρης, γερουσιαστής στη Ρουμανία και γιος του Κωνσταντίνου
** Ιωάννης Νέγρης, έμπορος
*** Κωνσταντίνος Ι. Νέγρης, καθηγητής μαθηματικών στο Πανεπιστήμιο Αθηνών και γιος του Ιωάννη
**** Θεόδωρος Νέγρης, καθηγητής μαθηματικών στη Στρατιωτική σχολή Ευελπίδων και γιος του Κωνσταντίνου
***** Κωνσταντίνος Θ. Νέγρης, πρόεδρος του Συνδέσμου Ελλήνων Βιομηχάνων και γιος του Θεόδωρου
**** Φωκίων Νέγρης, μεταλλειολόγος, πρόεδρος της Ακαδημίας Αθηνών, βουλευτής, υπουργός και γιος του Κωνσταντίνου
***** Λουκία Νέγρη, σύζυγος Ασημάκη Ζαΐμη και κόρη του Φωκίωνα
****** Θρασύβουλος Α. Ζαΐμης, αντιστράτηγος, σύζυγος της Ιωάννας Γεωργαντά και γιος της Λουκίας
******* Λουκία Δρούλια, ιστορικός, σύζυγος του Ανδρέα Κωνσταντίνου Δρούλια και κόρη του Θρασύβουλου
******** Έλλη Δρούλια, ιστορικός, διευθύντρια της Βιβλιοθήκης της Βουλής και κόρη της Λουκίας
****** Φωκίων Ζαΐμης, βουλευτής, υπουργός και γιος της Λουκίας
******* Ανδρέας Φ. Ζαΐμης, βουλευτής και γιος του Φωκίωνα
******** Κωνσταντίνος Ζαΐμης, πολιτευτής και γιος του Ανδρέα
******** Νικόλαος Ζαΐμης, στέλεχος της Ευρωπαϊκής Ένωσης και γιος του Ανδρέα
**** Ελένη Νέγρη, σύζυγος Νικολάου Νοταρά και κόρη του Κωνσταντίνου
***** Άννα Νοταρά, σύζυγος Γκόραμ Στήβενς και κόρη της Ελένης
***** Ελένη Νοταρά, σύζυγος Νικολάου Περόγλου και κόρη της Ελένης
****** Μαριέττα Περόγλου, σύζυγος Δεκαβάλλα και κόρη της Ελένης
******* Κωνσταντίνος Δεκαβάλλας, αρχιτέκτονας, καθηγητής στο Πολυτεχνείο και γιος της Μαριέττας
*** Σουλτανίτζα Νέγρη, σύζυγος Δημητρίου Μιμή
** Αλέξανδρος Νέγρης, αξιωματούχος στη Ρωσία, σύζυγος της Ελένης Κωνσταντίνου Υψηλάντη και γιος του Θεόδωρου
*** Αλέξανδρος Α. Νέγρης, πανεπιστημιακός και γιος του Αλέξανδρου

## Γενεαλογία Οίκου Νέγρη

## Παραπομπές


Κατηγορία:Ιστορία της Κωνσταντινούπολης
Όρος Τρόμος

Το **όρος Τρόμος** (αγγλ. *Mount Terror*) είναι ένα μεγάλο εσβεσμένο ασπιδοειδές ηφαίστειο που σχηματίζει το ανατολικό μέρος της Νήσου Ρος, στην Ανταρκτική. Το ύψος του είναι 3.262 μέτρα πάνω από την επιφάνεια της θάλασσας. Το όρος Τρόμος έχει πολυάριθμους κώνους στάχτης και θόλους στις πλαγιές του, ενώ το μεγαλύτερο μέρος του καλύπτεται από χιόνια και πάγους. Είναι το δεύτερο μεγαλύτερο από τα 4 ηφαίστεια που σχηματίζουν τη Νήσο Ρος και η φήμη του επισκιάζεται κάπως από το υψηλότερο από αυτά, το Όρος Έρεβος, σε απόσταση 30 χλμ. προς τα δυτικά. Το ηφαίστειο πήρε το όνομά του το 1841 από τον σερ Τζέιμς Κλαρκ Ρος προς τιμή του δεύτερου πλοίου του, του HMS *Terror*. Ο κυβερνήτης του πλοίου, Φράνσις Κρόζιερ, ήταν στενός φίλος του Ρος.

left|thumb|Χάρτης της Νήσου Ρος (κλίμακα 1:250.000)
Τα ηφαίστεια της νήσου Ρος είναι τα νοτιότερα της Γης. Οι γεωγραφικές συντεταγμένες της κορυφής του όρους Τρόμος είναι 77°31΄ νότιο πλάτος και 168°32΄ ανατολικό μήκος.

Τα πετρώματα κοντά στην κορυφή του όρους δεν έχουν μελετηθεί, αλλά δείγματα από χαμηλότερα σημεία υποδεικνύουν ηλικία του ηφαιστείου από 820 χιλιάδες μέχρι 1,75 εκατομμύριο έτη. Το όρος Τρόμος δεν φέρει ίχνη ηφαιστειακής δραστηριότητας πιο πρόσφατης από τις ηλικίες αυτές.

Η πρώτη ανάβαση του όρους έγινε από μία νεοζηλανδική αποστολή το έτος 1959.

Το όρος Τρόμος έδωσε με τη σειρά του το όνομά του στα παρακάτω γειτονικά τοπωνύμια:

* **Ακρωτήριο του Τρόμου** (): Ακριβώς κάτω από το όρος Τρόμος, σχηματίζει το ανατολικό όριο του κόλπου Φογκ της Νήσου Ρος. Το όνομα αυτό χρησιμοποιήθηκε για πρώτη φορά από μέλη της Βρετανικής Εθνικής Αποστολής στην Ανταρκτική (British National Antarctic Expedition), το 1901–04.

* **Σάγμα του Τρόμου** (): Το ένα από τα τρία εξέχοντα σάγματα της Νήσου Ρος, ευρισκόμενο ανάμεσα στο όρος Τέρα Νόβα και στο όρος Τρόμος, στα δυτικά του δεύτερου.

* **Παγετώνας του Τρόμου** (): Μεγάλος παγετώνας ανάμεσα στο όρος Τέρα Νόβα και στο όρος Τρόμος, που ρέει προς τα νότια, μέχρι τον ανοικτό όρμο Γουίντλες. Ονομάσθηκε έτσι από τον A.J. Heine της αποστολής της Γεωλογικής Υπηρεσίας της Νέας Ζηλανδίας (NZGSAE), το 1962–63, εξαιτίας της σχέσεώς του με το όρος Τρόμος.

## Αναφορές στη λογοτεχνία
* Τα όρη Έρεβος και Τρόμος αναφέρονται στη νουβέλα του 1936 *At the Mountains of Madness* του Χάουαρντ Φίλιπς Λάβκραφτ.
* Ειδικά το όρος Τρόμος είναι μία από τις τοποθεσίες όπου διαδραματίζεται η υπόθεση του μυθιστορήματος του 2004 *State of Fear* του Μάικλ Κράιτον.

## Παραπομπές


## Πηγές
* 

Τρομος
Τρομος
Ξεχασμένη Ημαθίας

Η **Ξεχασμένη** είναι χωριό της περιφερειακής ενότητας Ημαθίας στην Κεντρική Μακεδονία.

## Γενικά στοιχεία
Η Ξεχασμένη ανήκει στον Δήμο Αλεξάνδρειας, στη Δημοτική Ενότητα Αντιγονιδών και στην Τοπική Κοινότητα Ξεχασμένης (μαζί με το χωριό Ραψομανίκι). Το μεσοσταθμικό υψόμετρο του χωριού είναι 20 μέτρα πάνω από την επιφάνεια της θάλασσας. Ο πληθυσμός της Ξεχασμένης μειώθηκε από 852 κατοίκους στην απογραφή του 1961 σε 700 κατοίκους στην απογραφή του 2001 και σε 544 σε αυτή του 2011. Δίπλα από το χωριό περνά πλέον, εκτός από τη σιδηροδρομική γραμμή Θεσσαλονίκης - Φλώρινας, και η νέα Εγνατία Οδός (Α2, με κοντινότερο κόμβο αυτόν της Κουλούρας, λίγα χιλιόμετρα από το χωριό).

Η Ξεχασμένη βρίσκεται σε οδική απόσταση 14 περίπου χιλιομέτρων ανατολικά-βορειοανατολικά από την πόλη της Βέροιας και 13 περίπου χιλιομέτρων δυτικά της Αλεξάνδρειας. Κοντινότεροι οικισμοί είναι τα Καβάσιλα, τρία χιλιόμετρα προς τα βόρεια, και το Ραψομανίκι.

Ενοριακός ναός είναι η εκκλησία του Αγίου Δημητρίου που υπάγεται στην Ιερά Μητρόπολη Ναούσης, Βεροίας και Καμπανίας. Έχει χαρακτηριστεί ως μνημείο που έχει ανάγκη ειδικής κρατικής προστασίας. Πρόκειται για τρίκλιτη ξυλόστεγη βασιλική με γυναικωνίτη και περίστωο στη δυτική και νότια πλευρά, που χρονολογείται με επιγραφή στον νότιο τοίχο της εκκλησίας στα 1756.

Ο ταχυδρομικός κωδικός του χωριού είναι 59100.

## Δείτε επίσης
* Σιδηροδρομικός σταθμός Ξεχασμένης

## Παραπομπές


## Πηγές

* *Νέα Ελληνική Εγκυκλοπαίδεια* «Χάρη Πάτση», τόμος 18 (1972), σελ. 547
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Οροσειρά Σουντίρμαν

Η **οροσειρά Σουντίρμαν** (Ινδονησιακά *Pegunungan Sudirman*), επίσης *οροσειρά Νασάου* ή **Ντουγκουντουγκούο** είναι ο δυτικός τομέας των ορέων Μαόκε στα κεντρικά υψίπεδα της Νέας Γουινέας.

Εδώ βρίσκεται η υψηλότερη κορυφή στην Ωκεανία και την Αυστραλασία, η Πούντσακ Τζάγια (4. 884 μ.) και το μεγάλο ορυχείο χαλκού και χρυσού Γκράσμπεργκ. Η ακανόνιστη οροσειρά δεν διαθέτει πέρασμα χαμηλότερο των 4.000 μέτρων και έχει κορυφές όπως η Τζάγια στα 4.884 μ. Τα βουνά της οροσειράς εκτείνονται σε απόσταση 320 χλμ. δυτικά από τα όρη Τζαβαβιτζάγια. Η οροσειρά πήρε το όνομά της από τον στρατηγό Σουντίρμαν (Soedirman), αρχηγό του αγώνα για ανεξαρτησία ενάντια στους Ολλανδούς το 1940.

## Γεωγραφία
Η κεντρική κορδιλιέρα διαιρείται σε δύο οροσειρές μέσω της κοιλάδας Μπάλιεμ, που τη διατρέχει από βορειοδυτικά προς νοτιοανατολικά, διαμορφώνοντας φυσικό σύνορο ανάμεσα στις υψηλές δυτικές κορυφές και τις ανατολικές. Δυτικά, εξαπλώνεται η οροσειρά Σουντίρμαν με ιζηματογενείς βράχους με ύψος πάνω από 4.000 μ. 
## Οικολογία
Η οροσειρά φιλοξενεί πολλά ενδημικά είδη, όπως το ορτύκι των χιονισμένων βουνών (*anurophasis monorthonyx*) απειλούμενο είδος, o κοκκινολαίμης των χιονισμένων βουνών (*petroica archboldi*) για το οποίο δεν υπάρχουν σαφή στοιχεία και θηλαστικά όπως το Ντινγκίζο (*dendrolagus mbaiso*), επίσης απειλούμενο είδος. Η απομονωμένη οροσειρά Γουέιλαντ στο απώτατο δυτικό άκρο της Σουντίρμαν είναι καταφύγιο ενδημικών θηλαστικών και ερπετών.

## Παραπομπές σημειώσεις


## Εξωτερικοί σύνδεσμοι
*

Κατηγορία:Οροσειρές της Ινδονησίας
Απόστολος Καλογιάννης

Ο **Απόστολος Καλογιάννης** (γενν. 1952) είναι Έλληνας πολιτικός. Διετέλεσε δήμαρχος Λαρισαίων από την 1η Σεπτεμβρίου 2014 έως και το 2023, όπου στις Aυτοδιοικητικές Eκλογές της 8ης Οκτωβρίου ηττήθηκε από τον αντίπαλό του Θανάση Μαμάκο.

Υπήρξε ενεργό μέλος του Αντιδικτατορικού αγώνα, ενώ συμμετείχε επί σειρά ετών στο κοινωνικό και πολιτικό γίγνεσθαι της πόλης του. Το 1982 εκλέχθηκε στο Δημοτικό Συμβούλιο της Λάρισας στο οποίο άσκησε καθήκοντα Προέδρου επί σειρά ετών με τη δημοτική παράταξη τότε του Αριστείδη Λαμπρούλη.

Είναι παντρεμένος και πατέρας δύο παιδιών.

## Παραπομπές


 

Κατηγορία:Δήμαρχοι Λαρισαίων
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα